
RAPORT DE APROBARE A PROIECTULUI DE HOTĂRÂRE
privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului situat în Timișoara, str. Ion Tuculescu, înscris în CF nr.445618 Timișoara nr. cad. 445618

1. Descrierea situaţiei actuale:
Având în vedere adresa cu numărul CT2020-004029 înregistrată la Primăria Municipiului Timişoara de către SC Timresidence Sud SRL, prin care solicită emiterea de către Consiliul Local Timişoara a unei hotărâri referitoare la trecerea terenului situat în Timişoara, Caolea Urseni, înscris în CF nr.445618-Timişoara, din domeniul privat al Municipiului Timişoara în domeniul public al Municipiului Timişoara.
             Prin Hotărârea Consiliului Local nr. 206 din data de 30.05.2017 a fost aprobat Planul Urbanistic Zonal “Locuințe și funcțiuni complementare conform Aviz de Oportunitate nr.07/03.10.2013”, Calea Urseni, Timişoara. Terenul cu nr. cad.445618 înscris în CF 445618 Timișoara,cu suprafața de 3451 mp, este proprietatea Municipiului Timișoara, domeniu privat, categoria de folosință teren pentru drum conform Acceptării de Donație autentificată cu numărul 2310 din data de 13.12.2017 la Biroul individual notarial ”Malescu Simona Mariana ” de către notar public Malescu Simona Mariana .
Conform Regulamentului Local de Urbanism, cap.II, art. 7.6, “Toate drumurile din oraş sunt publice, cu excepţia drumurilor de incintă ale agenţilor economici." 
2. Schimbări preconizate și rezultate așteptate:
	  Este necesară reglementarea situației juridice a terenului în vederea obținerii avizelor și autorizațiilor pentru asigurarea accesului de pe domeniul public.
3. Alte informaţii :
             Parcelele inițiale din care au fost dezmembrate drumul menționat mai sus, cu nr. cad. 445618, face parte din Planul Urbanistic Zonal  "Locuințe și funcțiuni complementare conform Aviz de Oportunitate 07/03.10.2013", Calea Urseni, aprobat prin HCL 206/30.05.2017.
    4.    Concluzii:
                Urmare a celor prezentate mai sus, considerăm necesară și oportună aprobarea trecerii din domeniul privat al Municipiului Timișoara în domeniul public al Municipiului Timișoara a terenului situat în Timișoara, str. Ion Tuculescu, înscris în CF nr.445618 Timișoara nr. cad. 445618.

RAPORT DE SPECIALITATE
privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului situat în Timișoara, str. Ion Tuculescu, înscris în CF nr.445618 Timișoara nr. cad. 445618
 
              Având în vedere Raportul de aprobare a proiectului de hotărâre nr. CT2020-004029/22.09.2020 a Primarului Municipiului Timișoara și Proiectul de hotărâre privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului situat în Timișoara, str. Ion Tuculescu, înscris în CF nr.445618 Timișoara nr. cad. 445618,  facem următoarele precizări:
           Terenul propus pentru trecerea în domeniul public  este înscris în C.F. nr. 445618 Timişoara, reprezentând teren intravilan  pentru drum, cu nr. cad.445618 în suprafaţă de 3451 mp,  proprietatea Municipiului Timișoara - domeniu privat, conform act notarial nr.2310/13.12.2017.
           SC Timresidence Sud SRL a solicitat trecerea terenului respectiv în domeniul public al Municipiului Timișoara, în vederea asigurării accesului de pe domeniul public conform PUZ aprobat prin HCL nr.206/30.05.2017.
           Parcelele inițiale din care a fost dezmembrat drumul menționat mai sus, cu nr. cad. 445618, face parte din Planul Urbanistic Zonal  "Locuințe și funcțiuni complementare conform Aviz de Oportunitate 07/03.10.2013", Calea Urseni, aprobat prin HCL 206/30.05.2020.
            Având în vedere destinaţia imobilelor “teren pentru drum”, în temeiul dispozițiilor art.296, alin (2) din OUG 57/2019- privind bunurile proprietate privată, trecerea din domeniul privat în domeniul public al municipiului, se va face prin hotărâre a Consiliului Local.
	În conformitate cu prevederile Ordonanței de Urgență nr.57/2019 privind Codul Administrativ, Anexa nr. 4, ”Domeniul public local al comunelor, oraşelor şi municipiilor este alcătuit din următoarele bunuri*):1. drumurile comunale, vicinale şi străzile;”.
Conform Regulamentului Local de Urbanism, cap.II, art. 7.6, “Toate drumurile din oraş sunt publice, cu excepţia drumurilor de incintă ale agenţilor economici." 
Terenul cu nr. cad. 445618, înscris în CF nr.445618 Timișoara,  nu face obiectul unor litigii pe rolul instanţelor de judecată, conform adresei Serviciului Juridic nr. CT2020-4029/30.09.2020 sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adresei nr. CT2020-4029/29.09.2020 de la Compartiment Administrare Fond Funciar.
 Având în vedere că, în evidența Direcției Clădiri Terenuri și Dotări Diverse I Est, la data prezentei, imobilul respectiv, nu apare notificat în baza Legii nr.10/2001 și nici în baza O.U.G. nr.94/2000- privind retrocedarea unor imobile care au aparținut unor culte religioase din România.               
	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului situat în Timișoara, str. Ion Tuculescu, înscris în CF nr.445618 Timișoara, nr. cad. 445618.

         Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

